પટના તા. ૧૪ : કેન્દ્રીય મંત્રી રામવિલાસ પાસવાનની પુત્રી આશા પાસવાને પિતા સામે ખુલીને મોરચો માંડ્યો છે. આશાએ મોટી જાહેરાત કરતા જણાવ્યું કે તે રાષ્ટ્રીય જનતા દળ ટિકિટ પર પિતા સામે ચૂંટણી જંગમાં ઉતરશે. પાસવાનની પુત્રીએ ઉમેર્યું કે જો રાજદ તેને ટિકિટ આપશે તો તે હાજીપુરથી પિતા સામે રણશિંગુ ફૂંકશે અને ચૂંટણી લડશે. આશા પાસવાને રાજદ પ્રમુખ લાલુ પ્રસાદ યાદવને કાકા કહ્યા હતા અને તેજસ્વી યાદવને પોતાનો નાનો ભાઈ ગણાવ્યો હતો.